Diari Oficial de la Generalitat Valenciana


Sumari del DOGV 7890, del 07-10-2016 (2016/7580)

RESOLUCIÓ de 20 de setembre de 2016, de la consellera de Justícia, Administració Pública, Reformes Democràtiques i Llibertats Públiques, per la qual s'aproven inicialment les llistes de llocs de treball dels serveis comuns processals d'assumptes generals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7890

Data del DOGV
:   07-10-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/7580


Data del document
:   20-09-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 20 de setembre de 2016, de la consellera de Justícia, Administració Pública, Reformes Democràtiques i Llibertats Públiques, per la qual s'aproven inicialment les llistes de llocs de treball dels serveis comuns processals d'assumptes generals de la Comunitat Valenciana. [2016/7580]  
L'article 521 de la Llei Orgànica del Poder Judicial estableix que l'ordenació del personal i la seua integració en les distintes unitats que conformen l'estructura de les oficines judicials es realitzarà a través de les llistes de llocs de treball que s'aproven i que, en tot cas, seran públiques.  
Les llistes de llocs de treball han de contindre la dotació de tots els llocs de treball de les distintes unitats que componen l'oficina judicial, incloent-hi aquells que hagen de ser exercits per secretaris judicials, i han d'indicar la denominació, ubicació, els requisits exigits per al seu exercici, el complement general de lloc i el complement específic.  
  
D'altra banda, l'article 522 de la llei esmentada disposa que les comunitats autònomes amb competències assumides, amb un informe previ del Consell General del Poder Judicial i la negociació amb les organitzacions sindicals, han d'aprovar inicialment les llistes de llocs de treball de les oficines judicials dels respectius àmbits territorials. L'aprovació definitiva correspondrà al Ministeri de Justícia, que només podrà denegar-la per raons de legalitat.  
Atés que les llistes de llocs de treball han sigut negociades amb les organitzacions sindicals en la Mesa Sectorial de Justícia celebrada el passat dia 16 de maig, i que el Consell General del Poder Judicial, amb data 14 de juliol de 2016, ha emés l'informe previ, en sentit favorable.  
  
Atés que la Direcció General de Pressupostos de la Conselleria d'Hisenda i Model Econòmic ha emés informe favorable sobre l'existència de dotació pressupostària per als llocs continguts en la llista de llocs de treball, amb efectes a partir de l'1 de gener de 2017.  
Per tant, d'acord amb el que disposen els articles 521 i 522 de la Llei Orgànica del Poder Judicial i en virtut de les atribucions que em confereix el Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Aprovar inicialment les llistes de llocs de treball dels serveis comuns d'assumptes generals dels partits judicials de la Comunitat Valenciana, que es contenen en l'annex a aquesta resolució.  
  
Segon  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Contra aquesta resolució, que posa fi a la via administrativa, es pot interposar un recurs contenciós administratiu davant del Jutjat Contenciós Administratiu de València o aquell en la circumscripció del qual tinga el recurrent el seu domicili, en el termini de dos mesos comptador des de l'endemà de la notificació, d'acord amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar, potestativament, un recurs de reposició davant del mateix òrgan que la dicta, en el termini d'un mes comptador des de l'endemà de la notificació o qualsevol altre recurs que es considere procedent per a la defensa dels seus interessos.  
  
València, 20 de setembre de 2016,- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.